**Η ΠΕΙΘΩ**

Η λεκτική επικοινωνία ως συνειδητή κοινωνική δραστηριότητα είναι μια σκόπιμη λειτουργία αλληλεπίδρασης. Ένας από τους στόχους αυτής της αλληλεπίδρασης είναι η πειθώ. Μέσω αυτής ο δέκτης αποδέχεται την ορθότητα μιας άποψης, ενστερνίζεται και υιοθετεί ιδέες και ενεργεί σύμφωνα με αυτές. Επομένως η τέχνη της πειθούς είναι μια ικανότητα που προσδίδει στον κάτοχό της δύναμη να επιβάλλεται και να προωθεί τις επιδιώξεις του. Από την άλλη μπορεί να μετατραπεί σε μια επικίνδυνη δύναμη χειραγώγησης όσων αδυνατούν να διακρίνουν τις τεχνικές με τις οποίες ο πομπός προσπαθεί να επιβάλλει τη δική του ορθή ή εσφαλμένη γνώμη ή θέληση. Για αυτό επιβάλλεται να αποκρυπτογραφούμε τις τεχνικές πειθούς, ώστε να μπορούμε να τις διακρίνουμε σε ένα προφορικό ή γραπτό κείμενο και να τις αξιολογούμε αντικειμενικά. Ποιες λοιπόν είναι αυτές οι τεχνικές / τρόποι πειθούς και ποια μέσα χρησιμοποιεί ο πομπός για να πείσει;

**ΣΥΝΟΠΤΙΚΟΣ ΠΙΝΑΚΑΣ**

**Ι**. **ΤΡΟΠΟΙ & ΜΕΣΑ ΠΕΙΘΟΥΣ**

**Α**. **Επίκληση στη λογική**

**1. Τεκμήρια**

**1.** Παραδείγματα

**Β**. **Επίκληση στο συναίσθημα του δέκτη**

**1.** Περιγραφή

**2.** Αφήγηση

**3.** Χιούμορ / ειρωνεία

**4.** Ποιητική γλώσσα / σχήματα λόγου

**5.** Ρητορικά ερωτήματα

**2.** Γεγονότα

**3.** Στατιστικά στοιχεία

**4.** Πορίσματα ερευνών

**5.** Αλήθειες

**6.** Αυθεντία

**7.** Γνωμικά

**2. Επιχειρήματα**

**1.** Παραγωγικός συλλογισμός

**2.** Επαγωγικός συλλογισμός

**3.** Αναλογικός συλλογισμός

**Γ**. **Επίκληση στο ήθος**

**1.** Επίκληση στο ήθος του πομπού

· Προβολή της εικόνας του ως έντιμου, αξιόπιστου, υπεύθυνου κ.λπ.

**2**. Επίκληση στο ήθος του δέκτη

· Παρακίνηση της φιλοτιμίας του δέκτη με αναφορά

στην ηθική και τις αρετές του.

**3.** Επίθεση στο ήθος του αντιπάλου

· Προσπάθεια ηθικής μείωσης του αντιπάλου με αρνητικούς χαρακτηρισμούς

για τον χαρακτήρα και τη συμπεριφορά του.

**4.** Επίκληση στην αυθεντία

· Ενίσχυση των επιχειρημάτων με αναφορά σε ρήσεις και απόψεις σημαντικών προσώπων.

**Α**. **Επίκληση στη λογική**

Όταν ο στόχος είναι η απόδειξη μιας άποψης, τότε ο πομπός απευθύνεται στη σκέψη και στην κριτική ικανότητα του δέκτη, χρησιμοποιώντας συλλογισμούς για να στηρίξει την άποψη του με βάση τους κανόνες της λογικής. Για να το πετύχει αυτό χρησιμοποιεί **επιχειρήματα** και **τεκμήρια**. Όταν λοιπόν διακρίνουμε στο κείμενο ένα από αυτά τα δύο, δηλαδή επιχείρημα ή τεκμήρια, ή και τα δύο, τότε ο πομπός **επικαλείται τη λογική**.

**Α**.1. **ΜΕΣΑ ΠΕΙΘΟΥΣ**

**Α**.1.**α**. **Τεκμήρια**

Πρόκειται για συγκεκριμένα στοιχεία που π**ηγάζουν από την εμπειρία** και χρησιμοποιούνται για απόδειξη μιας άποψης, δηλαδή για επιβεβαίωση, ενίσχυσηή συμπλήρωση των επιχειρημάτων.

Τεκμήρια μπορεί να είναι :

|  |  |
| --- | --- |
| **Είδη τεκμηρίων** | **Παραδείγματα** |
| **Παραδείγματα** | «Πολλοί φοβούνται ότι η ανάπτυξη της τεχνολογίας έχει διαστάσεις και μορφές που απειλούν τον πολιτισμό. Το προφανές **παράδειγμα είναι αυτό των πυρηνικών όπλων**, που μπορούν να καταστρέψουν και την ανθρωπότητα και τον πολιτισμό της». (Θ*.* Λιανός) |
| **Γεγονότα** | «Ο **σεισμός του Μπαμ στο Ιράν**, που έγινε ακριβώς ένα χρόνο πριν, προκάλεσε ολοκληρωτική καταστροφή». |
| **Στατιστικά****στοιχεία** | «Εδώ και σαράντα χρόνια, παρά την σημαντική αύξηση του πλούτου που παράγεται στον πλανήτη, παρατηρήθηκε έκρηξη των ανισοτήτων: το 1960, το άνοιγμα της ψαλίδας **ανάμεσα** **στο** 20% **των φτωχότερων και στο** 20% **των πλουσιότερων** **ήταν** 1 **προς** 30. **Σήμερα είναι** 1 **προς** 80». (από τη *Le* *Monde diplomatique*) |
| **Αποτελέσματα****ερευνών** | «**Σύμφωνα με πρόσφατη έρευνα** που δημοσιεύθηκε στην εφημερίδα «Βήμα», υπάρχουν 80.000 πτυχιούχοι αυτών των ειδικοτήτων που εμπίπτουν σε μια από τις τρεις κατηγορίες που ανέφερα πιο πάνω». |
| **Γενικές αλήθειες** | Αποτελεί κοινό τόπο ότι ζούμε στην εποχή της πληροφόρησης. |
| **Αυθεντία** | «O **Στέφαν** B**ολφ**, **καθηγητής πολιτικής επιστήμης στο αγγλικό Πανεπιστήμιο του** M**παθ**, αποκαλεί τους νέους αυτούς«Γενιά Erasmus», σύμφωνα με το πρόγραμμα φοιτητικώνανταλλαγών της E.E.». |
| **Γνωμικά** | Ό,τι λάμπει, δεν είναι χρυσός. |

**ΕΙΔΗ ΤΕΚΜΗΡΙΩΝ**

**ΠΑΡΑΔΕΙΓΜΑΤΑ**

**Να εντοπίσετε το είδος των τεκμηρίων που χρησιμοποιούνται στα παρακάτω αποσπάσματα.**

Α) Αποκαλυπτικά, δυσάρεστα για τον εξεταστικό μηχανισμό του λυκείου, είναι τα αποτελέσματα έρευνας του Πανεπιστημίου Ιωαννίνων, που δόθηκε πρόσφατα στη δημοσιότητα, με θέμα την αξιολόγηση της Έκθεσης στις Γενικές Εξετάσεις. Η πολύ ενδιαφέρουσα μελέτη, που έγινε για πρώτη φορά, επί των κειμένων της Έκθεσης στις Γενικές Εξετάσεις, ανέδειξε ότι οι υποψήφιοι προβάλλουν, συνειδητά ή ασυνείδητα, ιδέες και αξίες, όχι επειδή πιστεύουν σε αυτές, αλλά επειδή γίνονται αποδεκτές και επιβραβεύονται από το σύνολο των βαθμολογητών. (από δημοσίευμα στην ΕΛΕΥΘΕΡΟΤΥΠΙΑ)

Β) Παλιότερα, οι «ρομαντικοί» της παιδείας έλεγαν: «Όταν χτίζεις ένα σχολείο, κλείνεις μια φυλακή», εννοώντας, φυσικά, πως η εκπαίδευση χαλιναγωγεί τις κακές ροπές των ανθρώπων και αχρηστεύει τα σωφρονιστήρια. Σήμερα, τα πράγματα αντιστράφηκαν άρδην. Το απόφθεγμα έγινε, «Χτίζε φυλακές και κλείνε σχολεία». (Μάριος Πλωρίτης, ΤΟ ΒΗΜΑ)

Γ) Οδηγούμαστε επίσης σε αυτό που ο Χάμπερμας αποκαλεί στρεβλή επικοινωνία. Μια στρέβλωση που οφείλεται είτε σε μια «κοινή γνώμη» που κατασκευάζεται από αυταρχικές ελίτ είτε σε μια «κοινή γνώμη» που διαμορφώνεται από δογματικές μειοψηφίες.

Δ) Έτσι, φτάσαμε σήμερα στο εξής πανεπιστημιακό καθεστώς: Αν μέτρησα καλά η χώρα διαθέτει πάνω από 25 συγκροτήματα τριτοβάθμιας εκπαίδευσης, AEI και TEI με εκατοντάδες τμήματα. Αν σ’ αυτά προσθέσουμε τις στρατιωτικές σχολές φτάνουμε αισίως τα τριάντα, δηλαδή κατά μέσο όρο ένα σχολείο τριτοβάθμιας εκπαίδευσης με πολλά τμήματα για λιγότερο από δύο νομούς. (Αντώνης Καρκαγιάννης, ΚΑΘΗΜΕΡΙΝΗ)

Ε) Σύμφωνα με το δεύτερο επιχείρημα του Βρετανικού Μουσείου «οι αδαείς και δεισιδαίμονες Έλληνες ήταν αδιάφοροι για την τέχνη και τα μνημεία τους». Αυτό βέβαια υπονοεί ότι ήταν τυφλοί, ασυνείδητοι και άκαρδοι. Ποιοι; Οι ίδιοι Έλληνες που κατά τον αγώνα για την ανεξαρτησία τους έστειλαν στους Τούρκους στρατιώτες βόλια να χρησιμοποιηθούν εναντίον τους. Ναι, εναντίον τους. Οι Τούρκοι στρατιώτες κλεισμένοι στην Ακρόπολη έμειναν από πολεμοφόδια και άρχισαν να καταστρέφουν τις κολώνες για να αφαιρέσουν το μολύβι να κάνουν με αυτό βόλια. Οι Έλληνες τους έστειλαν πολεμοφόδια με το μήνυμα, «Να τα βόλια, μην αγγίξετε τις κολώνες». (Μελίνα Μερκούρη, Ομιλία στην OXFORD UNION)

ΣΤ) Ο Έλληνας θα δουλέψει αργά ή γρήγορα στην ευρύτερη ευρωπαϊκή αγορά εργασίας και πρέπει να έχει τα μέσα να σταθεί, να επιβιώσει και γιατί όχι; Να διακριθεί.

**Α**.1.**β**. **Επιχειρήματα**

Πρόκειται για ένα συλλογισμό στον οποίο ένα συμπέρασμα απορρέει λογικά από μία, δύο ή περισσότερες προτάσεις. Οι προτάσεις αυτές ονομάζονται προκείμενες.

|  |
| --- |
| **ΤΑ ΜΕΡΗ ΤΟΥ ΕΠΙΧΕΙΡΗΜΑΤΟΣ** |
| **Τα μέρη** | **Τι είναι;** | **Ένα παράδειγμα** |
| **Α**. **ΠΡΟΚΕΙΜΕΝΕΣ** | Μία, δύο ή περισσότερες προτάσειςπου αποτελούν τη βάση του συλλογισμού και, αν συνδυαστούν λογικά, οδηγούν σε μία τρίτη , το συμπέρασμα. | · Όλοι οι άνθρωποι είναιθνητοί.· Ο πρόεδρος των ΗΠΑ είναιάνθρωπος. |
| **Β**. **ΣΥΜΠΕΡΑΣΜΑ** | Η πρόταση που απορρέει λογικάαπό τις προκείμενες. | **Επομένως** ο πρόεδρος τωνΗΠΑ είναι θνητός. |

**Εντοπισμός του επιχειρήματος σε κείμενο**

Ενώ είναι εύκολο να διακρίνουμε ένα επιχείρημα, όταν μας δίνεται στην τυπική, σχηματική μορφή (δηλ. προκείμενες και συμπέρασμα), είναι αρκετά δύσκολο να διακρίνουμε τη δομή του με ακρίβεια μέσα στο κείμενο. Αυτό συμβαίνει, επειδή οι συλλογισμοί στην τυπική και σύντομη μορφή περιέχουν μόνο προτάσεις κρίσεις*.* Σε ένα κείμενο*,* όμως*,* τα επιχειρήματα έχουν ανάπτυξη*,* σύνταξη και διατύπωση πολύπλοκη*.* Για αυτό χρειάζεται να διακρίνουμε τις προτάσεις / ιδέες που αποτελούν τα μέρη του επιχειρήματος από τις δευτερεύουσες ιδέες που τα εξηγούν ή τα αναλύουν. Για παράδειγμα:

***Η θανατική ποινή αποτελεί καθαρό παραλογισμό από τη σκοπιά του σωφρονισμού του παραβάτη****, (****συμπέρασμα****) που επιδιώκεται πρωταρχικά με**την άσκηση συγκρατητικής επίδρασης πάνω σε εκείνον που έχει ήδη εγκληματήσει**για να μην υποτροπιάσει. Γιατί* ***ο σωφρονισμός προϋποθέτει βέβαια τη φυσική ύπαρξη του ανθρώπου****, (****πρώτη προκείμενη****) που* ***η θανατική ποινή την καταστρέφει****. (****δεύτερη προκείμενη****).*

Το επιχείρημα θα μπορούσε να δοθεί με την εξής τυπική δομή :

**Προκείμενες: α.** Ο σωφρονισμός προϋποθέτει τη φυσική ύπαρξη του ανθρώπου.

 **β**. Η θανατική ποινή καταστρέφει (τη φυσική ύπαρξη του ανθρώπου).

**Συμπέρασμα: Επομένως** η θανατική ποινή αποτελεί καθαρό παραλογισμό από τη σκοπιά του σωφρονισμού του παραβάτη.

**Να εντοπίσετε τη δομή των επιχειρημάτων** (**προκείμενες και συμπέρασμα**) **στα παρακάτω απο-σπάσματα**.

**Α**) [...] Θα υποστηρίξω ότι τα δικαιώματα του ανθρώπου διαθέτουν καθολική αξία και δεσμευτικότητα γιατί από πουθενά δεν έχει διατυπωθεί κάποιο πειστικό επιχείρημα που να θίγει τον κανονιστικό τους πυρήνα. Με άλλα λόγια, τα δικαιώματα του ανθρώπου θα πλήττονταν μόνο στην περίπτωση που κάποιος κατόρθωνε να μας πείσει για την καρδιά του ζητήματος: για το ότι δεν διαθέτουν όλοι οι άνθρωποι αξία, για το ότι η ανθρώπινη ζωή δεν είναι παντού άξια σεβασμού, για το ότι ο πόνος και η απόγνωση κάποιου άλλου του οποιουδήποτε άλλου είναι πράγματα για τα οποία μπορούμε ενίοτε και να αδιαφορήσουμε, για το ότι τα βασανιστήρια ή ο εξανδραποδισμός ενός ανθρώπου μπορούν κατά τις περιστάσεις να αποτελέσουν κάτι ανεκτό ή και αποδεκτό. Όσο λοιπόν κανείς δεν έχει κατορθώσει να μας πείσει με αυτόν τον τρόπο για την απαξία των δικαιωμάτων του ανθρώπου, όλα τα άλλα είναι είτε υπεκφυγές είτε παρανοήσεις είτε αντιφάσεις είτε ενσυνείδητη παραδοξολογία. Μια παραδοξολογία που κάνει τη σύγχρονη ακαδημαϊκή μόδα να εμφανίζεται ως φιλοπαιγμοσύνη αλλά εν ου παικτοίς [...]

Π. Σούρλας (Από τον ημερήσιο Τύπο)

**Β**) Η προστασία της αξίας του ανθρώπου και η άσκηση των ατομικών δικαιωμάτων που κατοχυρώνονται από τα πρώτα άρθρα του Συντάγματος, προϋποθέτουν λογικά και πρακτικά τη φυσική του ύπαρξη του πολίτη την οποία η θανατική ποινή αφαιρεί. Για αυτό τον λόγο η θανατική ποινή είναι αντισυνταγματική.

**Γ**) Σε αυτό το σημείο τα επιχειρήματα αναμετριούνται τυφλά και αποκρυσταλλώνονται σε μια στείρα αντιπαράθεση. Η αβεβαιότητα μας για το δικαίωμα που έχουμε να σκοτώνουμε πηγάζει από το γεγονός ότι όλοι είμαστε δικαστές και διάδικοι. Χωρίς απόλυτη αθωότητα δεν υπάρχει απόλυτη κρίση. Όλοι έχουμε διαπράξει το κακό στη ζωή μας ακόμη κι αν αυτό το κακό δεν ενέπιπτε στη δικαιοδοσία του νόμου. Κανείς από εμάς δεν έχει το δικαίωμα να αναγορευτεί σε απόλυτο κριτή και να αποφανθεί για την οριστική έλλειψη του χειρότερου των ενόχων, αφού κανείς από εμάς δεν μπορεί να διεκδικήσει την απόλυτη αθωότητα Δεν υπάρχουν δίκαιοι αλλά μόνο καρδιές λιγότερο ή περισσότερο φτωχές σε δικαιοσύνη.

(Αλμπερτ Καμύ)

**Α**.2. **Είδη συλλογισμού ως προς την πορεία σκέψης**

**Α**.2.**α**. **Είδη συλλογισμού σε επιχείρημα τυπικής δομής**

**ΕΙΔΗ ΣΥΛΛΟΓΙΣΜΟΥ** (**ως προς την πορεία σκέψης**)

|  |
| --- |
| **Είδη συλλογισμού ως προς την πορεία σκέψης** |
|  | **Τι είναι;** | **Ένα παράδειγμα** |
| 1. **ΠΑΡΑΓΩΓΙΚΟΣ**
 | **ΓΕΝΙΚΟ** => **ΕΙΔΙΚΟ**Ο συγγραφέας αρχίζει από το γενικό, το σύνολο και προχωρεί προς το ειδικό, δηλαδή στα επιμέρους αποδεικτικάστοιχεία. | · Οι ιστορικοί χρόνοι του ρήματος αναφέρονται στο παρελθόν.· Ο αόριστος είναι ιστορικός χρόνος.**Άρα**, ο αόριστος αναφέρεται στο παρελθόν. |
| 1. **ΕΠΑΓΩΓΙΚΟΣ**
 | **ΕΙΔΙΚΟ** => **ΓΕΝΙΚΟ**Ο συγγραφέας ξεκινά από το ειδικό, από παραδείγματα και επιμέρους περιπτώσεις και με βάση αυτά εξάγει ένα συμπέρασμα για το σύνολο, το γενικό. | · Ο παρατατικός, ο αόριστος και ο υπερσυντέλικος αναφέρονται στο παρελθόν.· Οι χρόνοι αυτοί είναι οι ιστορικοί χρόνοι του ρήματος.**Άρα**, οι ιστορικοί χρόνοι του ρήματος αναφέρονται στο παρελθόν. |
| 1. **ΑΝΑΛΟΓΙΚΟΣ**
 | **ΕΙΔΙΚΟ** => **ΕΙΔΙΚΟ**Ο συγγραφέας ακολουθεί πορεία από ειδικό σε ειδικό. Με βάση μια περίπτωση εξάγει συμπέρασμα για μια ανάλογηπερίπτωση. Το συμπέρασμα αυτό είναι πιθανολογικό και όχι βέβαιο. | · Ο παρατατικός είναι ιστορικόςχρόνος και αναφέρεται στο παρελθόν.· Ο αόριστος είναι και αυτός ιστορικός χρόνος.**Επομένως**, και ο αόριστος πιθανόν να αναφέρεται στο παρελθόν. |

1**Α**.2.**β**. **Είδη συλλογισμού σε ολόκληρο κείμενο**

Η κατανόηση της συλλογιστικής πορείας του συγγραφέα σε ολόκληρο το κείμενο απαιτεί να προσέξουμε τον πρόλογο, τους πλαγιότιτλους των παραγράφων του κυρίου θέματος και τον επίλογο. Με βάση αυτά μπορούμε να διακρίνουμε :

1. **Παραγωγικός Συλλογισμός** : Ο συγγραφέας ακολουθεί συλλογιστική πορεία **από το γενικό στο ειδικό**. Στον πρόλογο θέτει το θέμα και παρουσιάζει τη βασική του άποψη. Στο κύριο μέρος αναλύει τη βασική του θέση ή παρουσιάζει την επιχειρηματολογία. Στον επίλογο – αν υπάρχει- επαναλαμβάνει ή συμπληρώνει την αρχική του θέση.

2. **Επαγωγικός Συλλογισμός** : Ο συγγραφέας ακολουθεί συλλογιστική πορεία **από το ειδικό στο γενικό**. Πιο συγκεκριμένα στον πρόλογο διατυπώνει έναν προβληματισμό ή αναφέρεται σε ένα ειδικό θέμα. Στο κύριο μέρος εξετάζει διάφορες επιμέρους περιπτώσεις και με βάση αυτές εξάγει στον επίλογο το τελικό γενικό συμπέρασμα.

**Να εντοπίσετε το είδος του συλλογισμού** (**παραγωγικός** – **επαγωγικός – αναλογικός**) **στα παρακάτω αποσπάσματα**.

**Α**) Ο εικοστός αιώνας δικαίως χαρακτηρίζεται ως αιώνας των μεγαλύτερων και σημαντικότερων κοινωνικοοικονομικών αλλαγών. Με τη ραγδαία εξέλιξη της τεχνολογίας, ο μέσος "Δυτικός άνθρωπος" ζει στο κατώφλι του 21ου αιώνα μία πολύ διαφορετική καθημερινή ζωή από τον αντίστοιχο άνθρωπο των αρχών του 20ου αιώνα. Ένα σημαντικό ποσοστό ευθύνης γι' αυτές τις δραματικές αλλαγές στην καθημερινή ζωή φέρει και η πρόοδος στις λεγόμενες βιοϊατρικές επιστήμες. Η ανακάλυψη της δομής του DNA, πριν από 45 περίπου χρόνια, και η επακόλουθη "έκρηξη γνώσης" στους τομείς της Μοριακής Βιολογίας και της Γενετικής φέρνουν την ανθρωπότητα αντιμέτωπη με μια νέα τάξη πραγμάτων. (Στάθης Γκόνος, από τον ημερήσιο τύπο)

**Β**) Πολλοί υπεύθυνοι του Άουσβιτς ήταν αναγνώστες του Γκαίτε και λάτρεις του Μπραμς. Δεν πιστεύω ότι η διάδοση της λογοτεχνικής παιδείας και της μουσικής καλλιέργειας συντελεί απαραιτήτως στην πρόοδο του καλού.

**Γ**) Το νεοελληνικό φροντιστηριακό φαινόμενο έχει προφανώς συμβάλει στη μορφή που έχουν λάβει τα σχολικά μαθήματα τόσο ως προς το περιεχόμενο όσο και ως προς τη διδακτική και τον τρόπο εξέτασης. Το φροντιστήριο έχει στη χώρα μας αποβεί συνδιαμορφωτής της εκπαίδευσης, μαζί με το υπουργείο Παιδείας και τα σχολεία. Όσον αφορά όμως την Έκθεση Ιδεών δεν πρόκειται για συνδιαμόρφωση, αλλά για σχεδόν κατ' αποκλειστικότητα γέννησή της στα φροντιστήρια. (Δ. Φύσσας, ΤΟ ΒΗΜΑ)

**Δ**) Οι δράστες της αεροπειρατείας ήταν όλοι άραβες μουσουλμάνοι. Στην πόλη μας υπάρχουν μερικοί άραβες μουσουλμάνοι. Επομένως αυτοί είναι πιθανοί αεροπειρατές.

**Ε**) Οι περισσότεροι χρησιμοποιούμε μανιωδώς την τεχνολογία, αλλά παραπονιόμαστε πως καταλύει τις παραδοσιακές αξίες μας. Ακόμη βλέπουμε τηλεόραση περισσότερο από τους άλλους Ευρωπαίους, αλλά την κατηγορούμε ότι μας κάνει αντικοινωνικούς. Δηλώνουμε υποστηρικτές των κατατρεγμένων Κούρδων, αλλά δεν θέλουμε να τους δούμε εγκατεστημένους στη γειτονιά μας. Φαίνεται ότι αυτό που γενικόλογα ονομάζουμε “πρόβλημα ταυτότητας” στη σημερινή Ελλάδα είναι μια διάσταση ανάμεσα στον τρόπο ζωής και τις ιδέες μας.

**Στ**) Τα κρούσματα αθλητών που έχουν κάνει χρήση αναβολικών, πολλαπλασιάζονται στην Ελλάδα και στο εξωτερικό. Είναι σαφές ότι, αν δεν έχει πεθάνει τελείως, ο ευγενής ανταγωνισμός που αποτελούσε την πεμπτουσία του αθλητικού ιδεώδους κινδυνεύει. (Κ. Τσουκαλάς, ΤΟ ΒΗΜΑ)

**Ζ**) Όπου απουσιάζει ο ανταγωνισμός, ο άνθρωπος δεν πλουτίζει τα εφόδιά του. Σε παλαιές εποχές απουσίαζε ο ανταγωνισμός. Άρα, ο άνθρωπος σε παλιές εποχές δεν πλούτιζε τα εφόδιά του. (Άσκηση Πανελλαδικών Εξετάσεων 2004).

**Α**.3.**Είδη συλλογισμού ως προς το είδος των προτάσεων**

|  |
| --- |
| **Είδη συλλογισμού ως προς το είδος των προτάσεων** |
|  | **Τι είναι;** | **Ένα παράδειγμα** |
| 1. **ΚΑΤΗΓΟΡΙΚΟΣ**
 | Οι προκείμενες είναι κατηγορικές προτάσεις, δηλ. περιέχουνκατηγόρημα (ρήμα + αντικείμενο ή κατηγορούμενο) | · Τα μέρη του λόγου είναι λέξεις.· Το ουσιαστικό είναι μέρος του λόγου.· **Άρα**, το ουσιαστικό είναι λέξη. |
| 1. **ΥΠΟΘΕΤΙΚΟΣ**
 | Η μία ή και οι δύο προκείμενεςείναι υποθετικές. | · Αν ο πολίτης δε συμμετέχει στα κοινά, η εξουσία μπορεί να αυθαιρετεί .· Σήμερα οι πολίτες αδιαφορούν για τα κοινά.· **Άρα**, σήμερα η εξουσία μπορεί να αυθαιρετεί. |
| 1. **ΔΙΑΖΕΥΤΙΚΟΣ**
 | Η μία προκείμενη είναι διαζευκτική. | Ένας συλλογισμός μπορεί να είναι παραγωγικός ή επαγωγικός ή αναλογικός.Ο συγκεκριμένος συλλογισμόςτου κειμένου δεν είναι ούτε επαγωγικός, ούτε αναλογικός.**Επομένως**, αυτός ο συλλογισμόςείναι παραγωγικός. |

**Α**.4. **ΑΞΙΟΛΟΓΗΣΗ ΕΠΙΧΕΙΡΗΜΑΤΟΣ**

**ΟΡΘΟΤΗΤΑ** = **ΑΛΗΘΕΙΑ** + **ΕΓΚΥΡΟΤΗΤΑ**

**I**. **Ένα επιχείρημα είναι ορθό**, **όταν έχει** :

**Αλήθεια** Οι προκείμενες **ισχύουν** και ανταποκρίνονται στην πραγματικότητα.

**Εγκυρότητα** Το συμπέρασμα εξάγεται λογικά από τις προκείμενες.

**Ορθότητα** Το επιχείρημα έχει αλήθεια **και** εγκυρότητα.

**Προκείμενες:** Όλοι οι άνθρωποι είναι θνητοί.

 Ο πρόεδρος των ΗΠΑ είναι άνθρωπος.

**Συμπέρασμα:** Επομένως ο πρόεδρος των ΗΠΑ είναι θνητός.

Το προηγούμενο επιχείρημα είναι **αληθές**, εφόσον οι προκείμενες ανταποκρίνονται στην πραγματικότητα. Επιπλέον το συμπέρασμα απορρέει λογικά από τις προκείμενες και επομένως το επιχείρημα είναι **έγκυρο**. Εφόσον είναι **και αληθές** **και έγκυρο**, είναι και **ορθό**.

**ΙΙ**. **Προσέχουμε κατά την αξιολόγηση** :

**Α**. Ένα επιχείρημα χαρακτηρίζεται ως ορθό, όταν είναι **και** αληθές **και** έγκυρο. Αν απουσιάζει **ένας από τους δύο** όρους (αλήθεια ή εγκυρότητα), τότε **δεν** είναι ορθό.

Στο επόμενο παράδειγμα οι προκείμενες ανταποκρίνονται στην πραγματικότητα και αποτελούν γενικά αποδεκτές αλήθειες. Ωστόσο το συμπέρασμα είναι αυθαίρετο, αφού δεν προκύπτει λογικά από τις προκείμενες. Επομένως το επιχείρημα **δεν έχει εγκυρότητα**. Επομένως, **δεν είναι ορθό**.

**Προκείμενες:** Στην Ευρωπαϊκή Ένωση έχει καταργηθεί η θανατική ποινή

 Η Ελλάδα ανήκει στην Ευρωπαϊκή Ένωση

**Συμπέρασμα: Επομένως** η Ελλάδα πρέπει να επαναφέρει τη θανατική ποινή.

**Β**. **Γ**ια να είναι οι προκείμενες αληθείς πρέπει να αποτελούν **αντικειμενικά δεδομένα, δηλαδή καθολικά αποδεκτές αλήθειες *(*π*.*χ*.* η γη γυρίζει*)* και όχι υποκειμενικές κρίσεις και γνώμες *(*π*.*χ*.* η παγκοσμιοποίηση είναι καταστροφή για τους λαούς*).***

**Προκείμενες:** Όσοι δεν εργάζονται είναι τεμπέληδες.

 Ο γείτονας μου δεν εργάζεται.

**Συμπέρασμα:**  Άρα, ο γείτονας μου είναι τεμπέλης.

Στο προηγούμενο επιχείρημα η πρώτη προκείμενη «Όσοι δεν εργάζονται είναι τεμπέληδες*»,* από-τελεί **αυθαίρετη προσωπική γνώμη και όχι αντικειμενικό δεδομένο**, αφού η απουσία εργασίας δεν οφείλεται οπωσδήποτε σε τεμπελιά, αλλά πιθανόν στην ανεργία ή σε οικογενειακούς ή προσωπικούς λόγους, όπως η υγεία. Στηριγμένοι επομένως σε μια αυθαίρετη υποκειμενική γνώμη θα καταλήξουμε σε ένα **αυθαίρετο συμπέρασμα** ή σε ένα συμπέρασμα χωρίς καθολική ισχύ. Το επιχείρημα επομένως **παρόλο που είναι έγκυρο, δεν είναι ορθό, εφόσον η πρώτη προκείμενη δεν είναι (αντικειμενικά) αληθής**.

**ΙΙΙ. Αξιολόγηση επαγωγικού συλλογισμού**

Στην αξιολόγηση του επαγωγικού συλλογισμού πρέπει να προσέχουμε αν η **επαγωγή είναι τέλεια**, οπότε το **συμπέρασμα** είναι **βέβαιο**, **ή ατελής**, οπότε το **συμπέρασμα** έχει **πιθανολογικό χαρακτήρα**, γιατί οδηγούμαστε σ’ αυτό με λογικό άλμα. Στον επαγωγικό συλλογισμό, το συμπέρασμα συνήθως είναι πιθανό, καθώς θεωρούμε ότι αυτό που ισχύει για κάποιο μέρος, θα ισχύει και για το σύνολο, δηλαδή και για τα υπόλοιπα μέρη του συνόλου.

|  |
| --- |
| **Τα είδη / Οι μορφές του επαγωγικού συλλογισμού** |
| 1. Γενίκευση
 | Στην περίπτωση αυτή ελέγχουμε αν η γενίκευση είναι επιτρεπτή και ασφαλής ή αν είναι βεβιασμένη και επισφαλής. |
| 1. Αίτιο - Αποτέλεσμα
 | Ελέγχουμε αν υπάρχει λογική και όχι απλώς χρονολογική σχέση ανάμεσα στο αίτιο και το αποτέλεσμα. Προσέχουμε επίσης μήπως μια ειδικότερη αιτία παρουσιάζεται ως κύρια και μοναδική (υπεραπλούστευση της σχέσης αιτίου – αποτελέσματος). Τέλος, εξετάζουμε αν η αιτία είναι αναγκαία και επαρκής για να προκληθεί το αποτέλεσμα. |
| 1. Αναλογία
 | Στην αναλογία ελέγχουμε αν οι ομοιότητες που προβάλλονταιείναι σχετικές με το θέμα και επαρκείς. |

**Παραδείγματα αξιολόγησης συλλογισμών**

**1.** Ο Γιάννης είναι πολύ ευγενικός. Ο Γιάννης είναι Έλληνας. Άρα, όλοι οι Έλληνες είναι πολύ ευγενικοί.

Αξιολόγηση: Επαγωγικός συλλογισμός με γενίκευση, ατελής επαγωγή (η γενίκευση είναι βεβιασμένη και μας οδηγεί με λογικό άλμα σε συμπέρασμα μη ασφαλές).

**2.** Στη χώρα α παρατηρούνται συχνά χαμηλές θερμοκρασίες. Στη χώρα β παρατηρούνται συχνά χαμηλές θερμοκρασίες. Στη χώρα γ παρατηρούνται συχνά χαμηλές θερμοκρασίες. Οι χώρες α, β, γ, … είναι οι χώρες της Σκανδιναβικής χερσονήσου. Άρα, στις χώρες της Σκανδιναβικής χερσονήσου παρατηρούνται συχνά χαμηλές θερμοκρασίες.

Αξιολόγηση: Επαγωγικός συλλογισμός με γενίκευση, τέλεια επαγωγή (η γενίκευση μας οδηγεί σε ασφαλές συμπέρασμα).

**3.** Όλα τα προβλήματα της ελληνικής οικονομίας οφείλονται αποκλειστικά στη χαμηλή παραγωγικότητα της εργασίας.

Αξιολόγηση: Επαγωγικός συλλογισμός με αίτιο και αποτέλεσμα, ατελής επαγωγή. Μια ειδικότερη αιτία, η χαμηλή παραγωγικότητα της εργασίας, παρουσιάζεται ως η κύρια και μοναδική αιτία όλων των προβλημάτων της ελληνικής οικονομίας (υπεραπλούστευση της σχέσης αιτίου-αποτελέσματος).

**4.** Η χρήση ναρκωτικών οδηγεί στο θάνατο.

Αξιολόγηση: Επαγωγικός συλλογισμός με αίτιο και αποτέλεσμα, ατελής επαγωγή. Στο παράδειγμα, η αιτία (η χρήση ναρκωτικών) είναι δυνατό να οδηγήσει στον θάνατο (επαρκής αιτία), αλλά αυτό δεν είναι βέβαιο (μη αναγκαία αιτία για την πρόκληση του αποτελέσματος).

****

**Να αξιολογήσετε τα παρακάτω επιχειρήματα ως προς την ορθότητα.**

**Α)** Οι Έλληνες είναι φιλόξενοι άνθρωποι

Ο Χ είναι Έλληνας.

Άρα, ο Χ είναι φιλόξενος άνθρωπος

**Β)** Ο σωφρονισμός του παραβάτη προϋποθέτει τη φυσική του ύπαρξη.

Η θανατική ποινή καταστρέφει τη φυσική ύπαρξη του παραβάτη.

Επομένως η θανατική ποινή αποκλείει την πιθανότητα σωφρονισμού του παραβάτη.

**Γ)** Η πνευματική εργασία είναι ανώτερη από τη χειρωνακτική.

Το επάγγελμα του εκπαιδευτικού ανήκει στην πνευματική εργασία και του ξυλουργού στη χειρωνακτική.

Επομένως το επάγγελμα του εκπαιδευτικού είναι ανώτερο από αυτό του ξυλουργού.

**Δ)** Οι έφηβοι που ασχολούνται με τον πρωταθλητισμό αφιερώνουν αρκετό χρόνο για προπόνηση.

Τον χρόνο αυτό οι νέοι θα μπορούσαν να τον αξιοποιήσουν διαβάζοντας για το σχολείο και τις εξετάσεις.

Επομένως οι νέοι δεν πρέπει να ασχολούνται με τον αθλητισμό.

**Ε)** Τα μέρη του λόγου είναι λέξεις.

Το ουσιαστικό είναι μέρος του λόγου.

Άρα, το ουσιαστικό είναι λέξη. . ΑΝΑΛ

**Β**. **Επίκληση στο συναίσθημα**

Ο πομπός επιδιώκει σε ορισμένες περιπτώσεις που η λογική κρίνεται ανεπαρκής, να διεγείρει στην ψυχή του δέκτη κάποια επιθυμητά συναισθήματα, όπως **φόβο**, **ανησυχία**, **ενθουσιασμό**, **προσδοκία**, **αισιοδοξία**, **μίσος**, **συμπάθεια**, **χαρά**, **ενοχή**, **ντροπή κ**.**λπ**. που θα τον **παροτρύνουν** σε μια ενέργεια ή θα τον **αποθαρρύνουν** από μια άλλη.

**Μέσα επίκλησης στο συναίσθημα**

1. **Περιγραφή**
2. **Αφήγηση**
3. **Χιούμορ**
4. **Ειρωνεία**
5. **Ποιητική γλώσσα**
6. **Ρητορικά ερωτήματα**

1. **Περιγραφή ή αφήγηση** : Η περιγραφή και η αφήγηση κινητοποιούν τη φαντασία του δέκτη και διεγείρουν συναισθήματα θετικά (ενθουσιασμός, ευχαρίστηση κ.λπ.) ή αρνητικά (αποστροφή απέχθεια, δυσαρέσκεια, αγανάκτηση, οργή κ.λπ.).

Π.χ. Ο πολιτικός περιγράφει παραστατικά την έκταση*,* τον παλμό και τη συμμετοχή μιας πολιτικής συγκέντρωσης του κόμματος του*,* για να προκαλέσει ενθουσιασμό και αυτοπεποίθηση στους οπαδούς του*,* ανησυχία και ανασφάλεια στους πολιτικούς αντιπάλους.

2. **Χιούμορ** : Το χιούμορ (πνευματώδης αστεϊσμός) δημιουργεί ευχάριστη ατμόσφαιρα, κεντρίζει την προσοχή και καθιστά το ακροατήριο ευνοϊκό προς τον ομιλητή.

Π.χ. Ο καθηγητής στην τάξη αντιμετωπίζει με χιούμορ μια μικρή *«*παρεκτροπή*»* κάποιου μαθητή*,* για να εκτονώσει την ένταση και να εξασφαλίσει θετικό κλίμα*.*

3. **Ειρωνεία** : Η ειρωνική αντιμετώπιση – όταν είναι διακριτική, «λεπτή» και δεν ενοχλεί- συμβάλλει στην υποτίμηση του αντιπάλου. Επειδή ο δέκτης έχει την τάση να συμμερίζεται την περιπαιχτική διάθεση, χωρίς να το αντιλαμβάνεται συμμερίζεται και την άποψη που εκφράζει.

Π*.*χ*.* Ο πολιτικός της αντιπολίτευσης αναφέρεται περιπαιχτικά στο *«*τεράστιο έργο της κυβέρνησης*»* και στην *«*εμπειρία των στελεχών της*»* για να αποκαλύψει την απουσία έργου και την απειρία*.* Το κοινό γελά*,* επιδοκιμάζει τη σκωπτική διάθεση του ομιλητή και τον υπαινιγμό του*.*

4. **Ποιητική γλώσσα** : Ο ποιητικός λόγος με τα πολλά σχήματα (μεταφορές, παρομοιώσεις, εικόνες κ.λπ.) είναι συγκινησιακά φορτισμένος λόγος.

Π*.*χ*.* Σε εθνική εορτή ο ομιλητής χρησιμοποιεί ποιητικές εκφράσεις για να διεγείρειτην περηφάνια και τον θαυμασμό για τα ηρωικά κατορθώματα των προγόνων. *«Αισθάνομαι τον εαυτόν μου ισχνόφωνον, προκειμένου να εκφράσω από της θέσεως αυτής τον δίκαιον εθνικόν έπαινον προς τους τιμίους συμπολίτας μας, οι οποίοι έδωσαν το δυναμικόν «παρόν» εις το προσκλητήριον της Ελευθερίας και του αγνού Πατριωτισμού».*

5. **Ρητορικά ερωτήματα**: Οι ρητορικές ερωτήσεις επιδιώκουν να αφυπνίσουν και να ταρακουνήσουν τον δέκτη από τον εφησυχασμό του, καθώς διεγείρουν το ενδιαφέρον του και τον δεσμεύουν να συμφωνήσει, εφόσον οι απαντήσεις είναι δεδομένες.

Π*.*χ*.* Ο αρθρογράφος με ρητορικές ερωτήσεις προσπαθεί να αφυπνίσει τον εφησυχασμένοκαι ανυποψίαστο αναγνώστη, διεγείροντας συναισθήματα ανησυχίας και φόβου για τους πιθανούς κινδύνους της ανεξέλεγκτης επιστημονικής ανάπτυξης στον τομέα της Γενετικής: *«*Ποιος θα καθορίσει πού αρχίζουν και πού τελειώνουν τα όρια της ανθρώπινης παρεμβάσεως στο έργο της Φύσης*;* Αν αύριο τροποποιήσουμε το γονίδιο της νόσου Αλτσχάιμερ*,* γιατί μεθαύριο δε θα παρέμβουμε στο γονίδιο του ύψους*,* του χρώματος των ματιών ή της *(*ό*,*τι κι αν σημαίνει αυτό*)* ευφυΐας*,* ζωντανεύοντας τους χειρότερους εφιάλτες που νομίζαμε ότι είχαμε οριστικά ξορκίσει*;» (*από την Καθημερινή*)*

**Γ**. **Επίκληση στο ήθος**

**Γ**. 1. **Επίκληση στο ήθος του πομπού**

Η πειστικότητα των απόψεων του πομπού δεν εξαρτάται μόνο από τη σχέση τους με την αλήθεια και την πραγματικότητα, αλλά και από την εντύπωση που θα προξενήσει στο δέκτη ο ίδιος ως προσωπικότητα. Για αυτό το λόγο πολλές φορές ο πομπός αυτοπροβάλλεται θετικά, παρουσιάζει δηλαδή τον εαυτό του ως **συνεπή**, **καλοπροαίρετο**, **σοβαρό και υπεύθυνο**, ώστε να ενισχύσει την αξιοπιστία των απόψεων του. Το κοινό πιστεύει πιο εύκολα αυτούς που εμπιστεύεται – πολλές φορές μάλιστα άκριτα – ενώ είναι καχύποπτο και δύσπιστο απέναντι σε όσους θεωρεί αναξιόπιστους.

Π.χ. *Εγώ λοιπόν πρώτα, αν και δε μου απέμεινε μεγάλη περιουσία εξαιτίας των συμφορών του πατέρα μου και της πόλης, πάντρεψα τις δύο αδερφές μου, αφού έδωσα στην καθεμιά τους προίκα. Με τον αδερφό μου έτσι μοίρασα την πατρική περιουσία, ώστε εκείνος να ομολογεί ότι έχει περισσότερα από μένα από την πατρική περιουσία. Και σε σχέση με όλους τους άλλους έχω ζήσει έτσι, ώστε να μην έχω δώσει καμιά αφορμή παραπόνου εναντίον μου ποτέ ως τώρα , ούτε σε έναν από τους συμπολίτες. (*απόσπασμα από τον *«*Υπέρ Μαντιθέου*»* λόγο του Λυσία*)*

Ο ομιλητής αναφέρει τη στάση του σε πλευρές της ιδιωτικής του ζωής που αποδεικνύουν το ήθος του (ανιδιοτελής, αφιλοχήματος, υπεύθυνος, φιλήσυχος, καλός οικογενειάρχης).

**Μέσα επίκλησης στο ήθος του πομπού**

· **Αυτοπροβολή** : θετικοί χαρακτηρισμοί με συχνή χρήση α ενικού προσώπου.

· Αναφορά σε **ενέργειες** ή **συμπεριφορές** του στην ιδιωτική ή δημόσια ζωή που αποδεικνύουν και προβάλλουν το ήθος του.

· Προβολή της **προσωπικότητας** του και των αρχών ή της ιδεολογίας του.

· Αξιόπιστος λόγος.

**Περιπτώσεις κατάχρησης της επίκλησης στο ήθος του πομπού**

Η αυτοπροβολή, όταν υπερβαίνει κάποια όρια, αποκαλύπτει τις προθέσεις του πομπού και αναδεικνύει σκοπιμότητα. Ο πομπός τότε χάνει την αξιοπιστία του και ο δέκτης γίνεται καχύποπτος και δύσπιστος.

**Γ**.2. **Επίκληση στο ήθος του δέκτη**

Ο πομπός (ομιλητής, αρθρογράφος κ.λπ.) επιχειρεί **να κεντρίσει τη φιλοτιμία του δέκτη** και να τον κάνει **να αισθανθεί την ευθύνη που έχει** απέναντισε όσα του προβάλλονται, ώστε να προβεί τελικά σε κατάλληλες συμπεριφορέςκαι ενέργειες.

Π.χ.Μην επιτρέψετε να σας εξανδραποδίσουν*.* Διατηρήστε*,* μέσα στους ζοφερούςκαι άρρωστους καιρούς*,* άγρυπνη και ανυπόταχτη τη σκέψη σας*,* περιφρουρήστετην άγια υγεία και ρωμαλεότητα της ψυχής σας*,* κρατήστε στητό και αγέρωχοτο ωραίο ανάστημά σας*. (*Αριστ*.* Μάνεσης*, "*Συνταγματική Θεωρία και Πράξη*" )*

**Μέσα επίκλησης στο ήθος του δέκτη**

Άμεσος ή έμμεσος αξιολογικός χαρακτηρισμός, ο οποίος τονίζει τις αρετές της προσωπικότητας του δέκτη επιδιώκοντας να τον ωθήσει να προσπαθήσει να τις αποδείξει με τη στάση του.

Π*.*χ*.* Ο **δημοκρατικός πολίτης** θα συμφωνούσε μαζί μου ότι *…*

Π*.*χ*.* Το σημαντικό είναι να **διατηρήσετε τις αρχές** σας και να μην **ενδώσετε***…*

**Επισήμανση** : Αυτός ο τρόπος πειθούς συνδέεται άμεσα και με την επίκληση στο συναίσθημα, αφού ο πομπός προσπαθεί να διεγείρει στο δέκτη θετικά συναισθήματα για τον εαυτό του και να κεντρίσει τη φιλοτιμία του.

**Γ**.3. **Επίθεση στο ήθος του αντιπάλου**

Κάποιες φορές που ο πομπός βρίσκεται σε αδυναμία να στηρίξει με επιχειρήματα τις απόψεις του ή να ανασκευάσει τεκμηριωμένα τις απόψεις του αντιπάλου, **προσπαθεί να μειώσει ηθικά τον αντίπαλο**, ώστε να εξουδετερώσει την πειστικότητα των επιχειρημάτων του. Για αυτό καταφεύγει σε αρνητικούς χαρακτηρισμούς που αναφέρονται στην προσωπική ή δημόσια ζωή του αντιπάλου.

Προσπαθεί δηλαδή να παρουσιάσει τον αντίπαλο ως **κακοπροαίρετο**, **ανεύθυνο**, **ανειλικρινή**, **ασυνεπή και τελικά αναξιόπιστο**.

Π.χ. *Η κυβέρνηση και ο ίδιος ο Πρωθυπουργός είναι πλέον αναξιόπιστοι. Άλλα**υποστήριζαν ως αντιπολίτευση και άλλα πράττουν ως κυβέρνηση. Ξέχασαν γρήγορα**τις υποσχέσεις που αφειδώς έδιναν και με την πολιτική τους οδηγούν τον τόπο**σε αδιέξοδο. Οι προγραμματικές τους διακηρύξεις ήταν «τα ψεύτικα τα λόγια τα**μεγάλα». (*απόσπασμα από πολιτική ομιλία*)*

Ο πομπός που μάλλον ανήκει στον χώρο της αντιπολίτευσης επιτίθεται με αρνητικούς χαρακτηρισμούς στην αξιοπιστία των ανθρώπων του κυβερνώντος κόμματος, τονίζει την ασυνέπεια («Άλλα υποστήριζαν ως αντιπολίτευση και άλλα πράττουν ως κυβέρνηση*»),* την ανευθυνότητα *(«*οδηγούν τον τόπο σε αδιέξοδο*»)* και την ανειλικρίνεια *(«*τα ψεύτικα τα λόγια τα μεγάλα*»).*

**Μέσα επίθεσης στο ήθος του αντιπάλου**

**Αρνητική κριτική** στο χαρακτήρα και τη ζωή του αντιπάλου.

**Περιπτώσεις κατάχρησης** : **αθέμιτη επίθεση στην ιδιωτική ζωή**

Όταν η επίθεση στο χαρακτήρα και τη ζωή του αντιπάλου καταλήγει σε **λασπολογία**, **συκοφαντία** και αποβλέπει στη **δυσφήμιση**, αποκαλύπτει την αδυναμία του πομπού να στηρίξει τις απόψεις του με λογικό τρόπο και την κακοπροαίρετη διάθεσή του.

**Γ**.4. **Επίκληση στην αυθεντία**

Πολύ συχνά στον λόγο συναντάμε αναφορές σε γνώμες και ρήσεις σημαντικών προσώπων από το χώρο της επιστήμης, της διανόησης και του πολιτισμού που χρησιμοποιούνται ως ενίσχυση των απόψεων του πομπού. Αρκετά συχνά μάλιστα πρόκειται για λόγια αρχαίων σοφών. Η αναφορά σε τέτοια πρόσωπα που αποτελούν αυθεντίες στο χώρο τους και έχουν καθολική αναγνώριση, δηλώνει την ευρυμάθεια του πομπού και παράλληλα καθιστά δυσχερή τη θέση του δέκτη. Και αυτό γιατί «αν τολμήσει να αμφιβάλλει*,* βρίσκεται μπροστά στην ανυπέρβλητη δυσκολία να αμφισβητήσει μόνος εκφοβιστικές στο μέγεθος τους διάνοιες ή την ίδια την Επιστήμη» *(*Α*.* Φραγκουδάκη*,* Έκθεση Έκφραση για τη Γ Λυκείου*,* ΟΕΔΒ *)*

Π.χ. *Και θυμίστε της ότι ο Περικλής είχε πει στον "Επιτάφιο": όποιος αδιαφορεί για τα πολιτικά πράγματα του τόπου του είναι, όχι φιλήσυχος, αλλ' άχρηστος, "αχρείος" πολίτης. Και μη ξεχνάτε, στις σημερινές δύσκολες για την Πατρίδα μας και τον Λαό μας περιστάσεις, τα λόγια του ποιητή και θέλω μ' αυτά να σας αποχαιρετήσω: «θέλει αρετή και τόλμη η ελευθερία». (*Αρ*.* Μάνεσης*)*

**Μέσα επίκλησης στην αυθεντία**

* **Γνώμες** ειδικών / επιστημόνων
* **Απόψεις** ανθρώπων των γραμμάτων και του πολιτισμού
* **Ρήσεις** αρχαίων σοφών
* **Γνωμικά, αποφθέγματα**

**Περιπτώσεις κατάχρησης της επίκλησης στην αυθεντία**

1. **Προσπάθεια υποκατάστασης επιχειρημάτων με συνεχείς αναφορές σε απόψεις και λόγια σοφών**.

Η τακτική αυτή δηλώνει αδυναμία προσωπικής επιχειρηματολογίας, προσπάθεια εντυπωσιασμού και δέσμευσης του δέκτη, εφόσον το μέγεθος της αυθεντίας λειτουργεί εκφοβιστικά πάνω στην κρίση του.

2. **Αναφορά σε πρόσωπο που είναι αυθεντία σε θέμα διαφορετικό από αυτό για το οποίο χρησιμοποιείται**.

Ο δέκτης αδυνατεί να διακρίνει τη διαφορά, εξαπατάται και λαμβάνει τις απόψεις αυτές ως απόψεις ειδικού πάνω στο θέμα.

**Να διακρίνετε τους τρόπους και τα μέσα πειθούς που χρησιμοποιούνται στα παρακάτω αποσπάσματα**.

**Α***)* Η αβεβαιότητα μας για το δικαίωμα που έχουμε να σκοτώνουμε πηγάζει από το γεγονός ότι όλοι είμαστε δικαστές και διάδικοι*.* Χωρίς απόλυτη αθωότητα δεν υπάρχει απόλυτη κρίση*.* Όλοι έχουμε διαπράξει το κακό στη ζωή μας ακόμη κι αν αυτό το κακό δεν ενέπιπτε στη δικαιοδοσία του νόμου*. (*Αλμπερτ Καμύ*)*

**Β***)* Αυτά τα δύο θετικά στοιχεία δεν είναι αρκετά για να εξηγήσουν τη μανία των Ελλήνων να έχουν και να μιλούν στα κινητά τους*.* Όπου και να σταθείτε*,* στα πιο απίθανα μέρη*,* κάποιο κινητό θα χτυπήσει*:* στο πεζοδρόμιο*,* στο καφενείο*,* στον κινηματογράφο*,* στην αίθουσα διδασκαλίας*,* στο αυτοκίνητο*,* στα συμβούλια*,* στα λεωφορεία*,* στην εκκλησία *(*αν και δεν πάω συχνά*),* στο δικαστήριο*,* παντού*.* Οι Έλληνες μιλούν στο κινητό τους πάντα*,* όταν τρώνε*,* όταν οδηγούν*,* όταν κολυμπάνε*,* όταν περπατάνε*...* Μου έχει τύχει να δω οδηγό μοτοσικλέτας με το ένα χέρι στο τιμόνι

και στο άλλο τσιγάρο και κινητό*!* Πώς τα κατάφερνε ο άτιμος*; (*Θ*.* Λιανός*,* ΤΟ ΒΗΜΑ*)*

**Γ***)* Αυτό που συνέβη στην Κύπρο είναι ένα τεκμήριο της προχωρημένης ανευθυνότητας των κυρίαρχων του κόσμου μας*.* Άφησαν το ξίφος του Αττίλα να μπηχτεί στην καρδιά ενός ολιγάριθμου λαού*.* Και εκεί μένει*.* Και οι μεγάλοι σιωπούν και αδρανούν και ολιγωρούν*.* Εκεί που έπρεπε να πέσει ακαριαία η ρομφαία της δικαιοσύνης*.* Για την αποκατάσταση της ηθικής τάξεως*.* Κι ωστόσο*,* ενδιαφέρονται για την τάξη, για την τάξη όμως του τρόμου και διά του τρόμου*.* Τώρα είναι δυνατή

η τάξη μόνο με την τρομοκρατία της ισχύος*.* Αλλά ιδού η έκπτωση του κόσμου μας*,* της οποίας μαρτυρία και μαρτύριο είναι η Κύπρος*. (*Χρίστος Μαλεβίτσης*, «*Επιστροφή από την Κύπρο*»)*

**Δ***)* Η υπεροχή του οπτικού σήματος απέναντι στο γλωσσικό γίνεται ολοένα εμφανέστερη και τείνει να επιβληθεί σε όλους τους τομείς*.* Το *“*Απαγορεύεται το κάπνισμα*”* ή *“*η διέλευση*”* δηλώνεται σχεδόν παντού με το γνωστό κόκκινο κύκλο και την εικόνα του τσιγάρου στην πρώτη περίπτωση ή με το ανάλογο οδικό σήμα στη δεύτερη*.* Στις βρύσες του νερού παλαιότερα υπήρχε η γλωσσική δήλωση *“*ζεστό*”* *”*κρύο*” (*στη γλώσσα της χώρας κατασκευής*),* στη συνέχεια περιορίστηκε στην αναγραφή του αρχικού γράμματος*.* Τώρα πια αντικαταστάθηκε από το χρώμα*:* κόκκινο για το ζεστό*,* γαλάζιο για το κρύο*.* Και το πιο ισχυρό χτύπημα της εικόνας αποτελούν η τηλεόραση και τα βίντεο*.*

**Ε***) “*Μεγαλύτερο βήμα από τη διάσπαση του ατόμου ή την πρώτη επανδρωμένη πτήση στη Σελήνη*”* χαρακτηρίσθηκε από έναν παγκοσμίου κύρους Αμερικανό επιστήμονα το μέγα επίτευγμα διεθνούς ερευνητικής ομάδος*,* που ανακοινώθηκε επισήμως χθες*:* Η πλήρης αποκωδικοποίηση*,* για πρώτη φορά στην ιστορία της Επιστήμης*,* του γενετικού υλικού ενός ανθρωπίνου ζεύγους χρωμοσωμάτων*. (*από άρθρο*,* ΚΑΘΗΜΕΡΙΝΗ*)*

**Στ***)* Παρά τις διεθνείς αποφάσεις και την απήχηση του ζητήματος στα μέσα ενημέρωσης*,* το πρόβλημα της πείνας αυτή η μελανή κηλίδα στη συνείδηση της ανθρωπότητας εξακολουθεί

να υφίσταται και μάλιστα σε ορισμένες περιοχές να επιδεινώνεται*.* Οι αριθμοί είναι εύγλωττοι*:* ο αριθμός των ατόμων που υποσιτίζονται φτάνει τα *777* εκατομμύρια στις αναπτυσσόμενες χώρες*,* τα *27* εκατομμύρια στις χώρες που βρίσκονται σε μεταβατικό στάδιο και τα *11* εκατομμύρια στις ανεπτυγμένες χώρες*. (JACQUES DIOUF, LEMONDE* *DIPLOMATIQUE)*

**Ζ***)* Η δημιουργία νέων πανεπιστημίων και τμημάτων δεν φαίνεται σαν μια αυθαίρετη αντικοινωνική ενέργεια*,* αφού ξεκινά από το ακόλουθο αυτονόητο*:* Σύμφωνα μ*'* αυτό*,* τα πανεπιστήμια προάγουν*,* όχι μόνο την παιδεία*,* αλλά και την επιστημονική και κοινωνική πρόοδο*,* όντας μοχλός τεχνολογικής οικονομικής ανάπτυξης και εκσυγχρονισμού της χώρας*,* ιδιαίτερα μάλιστα των ακριτικών περιοχών*.* Άλλωστε οι προσπάθειες για κάποια στοιχειώδη αντιστοιχία μεταξύ των

αναγκών της αγοράς και της προσφοράς σε κατευθύνσεις σπουδών δεν επιτρέπεται να περιορίζουν το δικαίωμα στην εκπαίδευση*.(*Σ*.* Χιωτάκης*)*

**Η***)* Μέσα όμως σ*'* αυτό το μεταβατικό και ρευστό τοπίο λάμπει η ελπίδα ότι ο άνθρωπος θα τιθασεύσει τον εαυτό του και θα χρησιμοποιήσει τη νέα γνώση για να ζεσταθεί και όχι να αυτοπυρποληθεί*.* Αυτή η ελπίδα ξεπηδά μέσα από τις άπειρες προσπάθειες ερευνητών και στοχαστών*,* διανοουμένων και απλών πολιτών που βλέπουν μιαν άλλη κοινωνία να αναδύεται τελικά και να υπερνικά κάθε *«*προκρούστεια*»* προσπάθεια*. (*Στ*.* Αλαχιώτης*,* από τον ημερήσιο Τύπο*)*

**Θ***)* Ρύπανση*,* φυτοφάρμακα*,* σκουπίδια*,* λύματα του πολιτισμού μας*,* φωτιές*,* επεμβάσεις*,* παραγωγικές δραστηριότητα*,* ξοδεύουν το κεφάλαιο της φύσης*.* Απογυμνώνουντο περιβάλλον*,* αφαιρούν συνεχώς*,* περιορίζουν εν τέλει τη ζωή μας*.* Την ασχημαίνουν*,* την κάνουν ολοένα και πιο γκρίζα*,* περισσότερο θολή*.* Αφαιρούντο χρώμα*,* το φως*,* τη ζεστασιά*,* τη χαρά*,* καθιστούν τη ζωή ψυχρή και ανάποδη*.* Καιο άνθρωπος χάνει συνεχώς*,* κλείνεται ολοένα και περισσότερο*,* αυτοπεριορίζεταιγια να κλειστεί τέλος στο μυστικοπαθή και σκοτεινό εσωτερικό του κόσμο*,* που τον

ταράζει*,* τον μεταβάλλει*,* τον μετατρέπει σε ψυχολογικό ράκος*. (*Αντ. Καρακούσης*,* από τον Ημερήσιο τύπο*)*

**Ι***)* Θα έπρεπε*,* ακόμα*,* από εδώ και εμπρός οι άνθρωποι *(*μιλάω για τις πλούσιες χώρες*)* να δεχτούν ένα αξιοπρεπές αλλά λιτό βιοτικό επίπεδο και να παραιτηθούν από την ιδέα ότι ο κεντρικός στόχος της ζωής τους είναι να αυξάνεται η κατανάλωσή τους κατά *2* με *3%* το χρόνο*.* Για να το δεχτούν αυτό*,* θα έπρεπε κάτι άλλο να δίνει νόημα στη ζωή τους*.* Αυτό το άλλο είναι η ανάπτυξη των ανθρώπων αντί για την ανάπτυξη των σκουπιδοπροϊόντων*. (*Κ*.* Καστοριάδης*,* απόσπασμα απότο κείμενο των Πανελλαδικών εξετάσεων *2003)*

**ΙΙ**.**ΜΟΡΦΕΣ ΠΕΙΘΟΥΣ**

**Α**. **Η ΠΕΙΘΩ ΣΤΟΝ ΠΟΛΙΤΙΚΟ ΛΟΓΟ**

Ο πολιτικός λόγος, περισσότερο από άλλες μορφές γλωσσικής επικοινωνίας, αποσκοπεί στο να οδηγήσει σε πράξη: στο να ψηφίσει ο πολίτης αυτό ή εκείνο το κόμμα που θα κυβερνήσει τη χώρα ή θα αποτελεί τη φωνή του στο Κοινοβούλιο. Οι μορφές που παίρνει είναι δύο: η **θεμιτή στρατηγική** της **πειθούς** και η **αθέμιτη** **στρατηγική** της **προπαγάνδας**.

**Α**.1. **Η στρατηγική της πειθούς χρησιμοποιεί τους εξής τρόπους και μέσα:**

|  |
| --- |
| **Α. ΕΠΙΚΛΗΣΗ ΣΤΗ ΛΟΓΙΚΗ** |
|  | **Τι είναι;** | **Ένα παράδειγμα** |
| 1. **ΕΠΙΧΕΙΡΗΜΑΤΑ**
 | Συλλογισμοί που τεκμηριώνουν την ορθότητα πολιτικών απόψεων. |  |
| 1. **ΤΕΚΜΗΡΙΑ**
 | Στατιστικά στοιχεία, γεγονότα, παραδείγματα, γενικές αλήθειες, αυθεντία. |  |
| **Β. ΕΠΙΚΛΗΣΗ ΣΤΟ ΣΥΝΑΙΣΘΗΜΑ** |
| 1. **ΠΕΡΙΓΡΑΦΗ Ή ΑΦΗΓΗΣΗ**
 |  | Ο πολιτικός της αντιπολίτευσηςπεριγράφει με μελανά χρώματα την εικόνα της οικονομίας της χώρας για να διεγείρει την ανησυχία και την ανασφάλεια των πολιτών. |
| 1. **ΠΕΡΙΓΡΑΦΗ Ή ΑΦΗΓΗΣΗ**
 | Ο πολιτικός με το χιούμορ προσπαθεί να κερδίσει την εύνοια του ακροατηρίου και να δημιουργήσει ευχάριστη ατμόσφαιρα. Με την ειρωνεία υποβαθμίζει τον αντίπαλο και τις ιδέες του. | *«*Θα συμφωνήσω με τον Υπουργό Οικονομικών*.* Πράγματι *«*το καλάθι της νοικοκυράς*»* είναι γεμάτο*,* είναι γεμάτο από*…* ακρίβεια*!»* |
| **Γ. ΕΠΙΚΛΗΣΗ ΣΤΟ ΗΘΟΣ ΤΟΥ ΠΟΜΠΟΥ** |
| 1. **ΠΡΟΒΟΛΗ ΤΟΥ ΗΘΟΥΣ ΤΟΥ ΠΟΜΠΟΥ**
 | Ο πολιτικός με θετικούς χαρακτηρισμούς σε α΄ πρόσωπο προσπαθεί να κερδίσει την εμπιστοσύνη του κοινού προβάλλοντας την αξιοπιστία του, τη συνέπεια των λόγων και των έργων του, τους αγώνες του που αποδεικνύουν το δημοκρατικό του ήθος, την ανιδιοτέλεια του κλπ. | *«*Εμείς δεν αρνούμαστε όσα υποστηρίζαμε στο παρελθόν και δε θα απαρνηθούμε την πολιτική μας για να γίνουμε αρεστοί στους οικονομικά ισχυρούς*».* |
| 1. **ΕΠΙΘΕΣΗ ΣΤΟ ΗΘΟΣ ΤΟΥ ΑΝΤΙΠΑΛΟΥ**
 | Αρνητικοί χαρακτηρισμοί για τον αντίπαλο με στόχο τη μείωση της αξιοπιστίας του. | Ο αντιπολιτευτικός λόγος συνήθως τονίζει τη μεταβολή των απόψεων ενός κόμματος κατά τη μετάβαση του από την αντιπολίτευση στην κυβέρνηση. Έτσι προβάλλει την αναξιοπιστία και την ασυνέπεια του.  |

Όταν ο πολιτικός λόγος αποσκοπεί στη χειραγώγηση του πολίτη παραπλανώντας ή εκφοβίζοντας ή προκαλώντας συναισθήματα μίσους και φανατισμού τότε μιλάμε για **προπαγάνδα**.

**Α**.2. **Η στρατηγική της προπαγάνδας χρησιμοποιεί τα εξής μέσα:**

|  |
| --- |
| **ΜΕΣΑ ΠΡΟΠΑΓΑΝΔΑΣ** |
|  | **Τι είναι;** | **Ένα παράδειγμα** |
| 1. **ΚΙΝΔΥΝΟΛΟΓΙΑ**
 | Ο πολιτικός επιδιώκει την πρόκληση φόβου επινοώντας και περιγράφοντας δήθεν επερχόμενους κινδύνους*,* τους οποίους καλείται να αποτρέψει ο πολίτης*,* ψηφίζοντας συγκεκριμένο κόμμα*.* | *«*Οι τρομοκράτες **καραδοκούν***!* Εμποδίστε τους ψηφίζονταςτον πρόεδρο Χ*,* **τον μόνο που μπορεί** καιθέλει να τους νικήσει*»* |
| 1. **ΧΡΗΣΗ ΕΝΝΟΙΩΝ ΜΕ ΤΑΡΑΣΤΙΟ ΗΘΙΚΟ ΒΑΡΟΣ**
 | Έννοιες όπως **λαός**, **πατρίδα**, **έθνος**, **δημοκρατία**, **δικαιοσύνη** χρησιμοποιούνται για να δώσουν **ηθικό έρεισμα** σε ατεκμηρίωτες απόψεις και ιδιοτελείς επιδιώξεις. Εξαιτίας της τεράστιας ηθικής τους διάστασης δυσκολεύουν την κριτική λειτουργία του δέκτη, αφού **δίνουν την εντύπωση αυταπόδεικτων αληθειών**. | «Αυτό είναι το ύψιστο κατόρθωμα μιας ηρωικής νεολαίας, απ’ αυτή θα ξεπηδήσειο **ελεύθερος άνθρωπος**, μέτρο και κέντρο του κόσμου, ο **άνθρωπος δη**μ**ιουργός**, **ο άνθρωπος** **Θεός**». (Ράουσιγκ, «Συνομιλίες με τον Χίτλερ») |
| 1. **ΑΛΛΟΙΩΣΗ ΤΗΣ ΣΗΜΑΣΙΑΣ ΤΩΝ ΛΕΞΕΩΝ**
 | Πολλές φορές οι λέξεις χρησιμοποιούνται με διαφορετικό ή και αντίθετο περιεχόμενο από το πραγματικό. Το γεγονός αυτό προκαλεί σύγχυση στο δέκτη ο οποίος αδυνατεί να κατανοήσει τη διαφορά. | **Π**.**χ**. δικτάτορες και αυταρχικοί ηγέτες ανά τον κόσμο μιλούν στο όνομα της δημοκρατίας |
| 1. **ΕΠΙΘΕΣΗ ΣΤΗΝ ΙΔΙΩΤΙΚΗ ΖΩΗ**
 | Υπερβολικά αρνητικοί χαρακτηρισμοί που συνιστούν προσωπική επίθεση στον πολιτικό αντίπαλο. | **Π**.**χ**. λασπολογία*,* συκοφαντία*,* δαιμονοποίηση του πολιτικού αντιπάλου*,* όπως ο παραλληλισμός του με τον Χίτλερ ή με άλλα αποκρουστικά πρόσωπα της παγκόσμιας ιστορίας |

**Α**.3. **ΧΑΡΑΚΤΗΡΙΣΤΙΚΑ ΠΟΛΙΤΙΚΟΥ ΛΟΓΟΥ**

|  |
| --- |
| **ΧΑΡΑΚΤΗΡΙΣΤΙΚΑ ΠΟΛΙΤΙΚΟΥ ΛΟΓΟΥ** |
| **1.** **Λεκτικός πληθωρισμός**, **πλεονασμοί**,**κατάχρηση συνωνύμων και επαναλήψεις λέξεων**. | π.χ. *«*Η μεγαλειώδης*,* συγκλονιστική σημερινή σας συγκέντρωση είναι μήνυμα ελπίδας*,* μήνυμα αισιοδοξίας*,* μήνυμα νίκης για την αναγέννηση της Ελλάδας*,* για την αναγέννηση της Δημοκρατίας*…»* |
| **2.** **Διατύπωση βεβαιωτική** – **θαυμαστική**– **δεοντολογική** | π.χ. «Η Ενωμένη Ευρώπη θα αποτελέσει μέγα σταθμό στην παγκόσμια ιστορία της ειρήνης*,* της ελευθερίας και του πνεύματος». |
| **3.** **Ρητορεία, έντονη συναισθηματική φόρτιση** | Π.χ. «Έρχομαι απλός σημαιοφόρος νέων πολιτικών ιδεών και υπό την σημαίαν ταύτην καλώ πάντας*,* οίτινες εμπνέονται από τον ιερόν πόθον να αφιερώσωσι πάσας τας δυνάμεις της ψυχής και του σώματος…» |
| **4.** **Ασάφεια και ακυρολεξία** | π*.*χ*. «*Μπύρα ΑΜ*STEL,* γιατί **έτσι** σας αρέσει*!»* |

**Β**. **Η ΠΕΙΘΩ ΣΤΟΝ ΕΠΙΣΤΗΜΟΝΙΚΟ ΛΟΓΟ**

Ο επιστημονικός λόγος, επειδή στοχεύει στην αντικειμενική αλήθεια, δηλαδή αυτή που δεν επιδέχεται αμφισβήτηση, αλλά εδραιώνεται από τους κανόνες του ορθού λόγου, δεν μπορεί παρά να **απευθύνεται στη λογική**. Πρόκειται για κείμενα που συντάσσονται από ειδικούς και έχουν στόχο να ερμηνεύσουν ή να περιγράψουν ή να πείσουν για ένα θέμα με βάση τη λογική.

**Β**.1. **Τρόποι** / **μέσα πειθούς στον επιστημονικό λόγο**

**Επίκληση στη λογική με**

**Επιχειρήματα**: Λογικοί συλλογισμοί με βάση επιστημονική μεθοδολογία.

**Τεκμήρια**: Πορίσματα ερευνών, στατιστικά στοιχεία.

**Αυθεντία**: Παραπομπές σε απόψεις ειδικών, σε βιβλιογραφία.

**Β**. 2. **ΧΑΡΑΚΤΗΡΙΣΤΙΚΑ ΕΠΙΣΤΗΜΟΝΙΚΟΥ ΛΟΓΟΥ**

1. **Αντικειμενικότητα:** Αποδίδεται η πραγματικότητα πιστά, χωρίς υποκειμενικές εκτιμήσεις.

2. **Αποδεικτικότητα:** Οι απόψεις στηρίζονται σε λογική επιχειρηματολογία.

3. **Αυστηρά λογική οργάνωση:** Παρουσιάζεται αρχικά η βασική θέση και ύστερα αναλύεται και αιτιολογείται.

4. **Αναφορική λειτουργία γλώσσας:** Κυριολεξία – δήλωση με στόχο το περιεχόμενοκαι όχι τον εντυπωσιασμό και τη συναισθηματικήφόρτιση.

5. **Ειδική ορολογία:** Λεξιλόγιο που συνδέεται αποκλειστικά με τη συγκεκριμένη επιστήμη.

6. **Παραπομπή σε βιβλιογραφία:** Αναφορά σε βιβλία, έργα ή απόψεις άλλων ειδικών σχετικών με το συγκεκριμένο θέμα.

**Γ**. **Η ΠΕΙΘΩ ΣΤΗ ΔΙΑΦΗΜΙΣΗ**

Η διαφήμιση αποτελεί μορφή σκόπιμης επικοινωνίας με την οποία ο πομπός επιδιώκει με διάφορες τεχνικές **να δημιουργήσει στο δέκτη ευνοϊκή** **διάθεση για ένα προϊόν και να τον παρακινήσει να το αγοράσει**. Για να επιτύχει το διαφημιστικό μήνυμα το στόχο του και να είναι αποτελεσματικό, χρησιμοποιεί διάφορες **τεχνικές** / **μέσα πειθούς**.

|  |
| --- |
| **Γ1. ΜΕΣΑ ΔΙΑΦΗΜΙΣΤΙΚΗΣ ΠΕΙΘΟΥΣ** |
|  | **Τι είναι;** | **Ένα παράδειγμα** |
| 1. **ΣΥΝΕΙΡΜΟ ΙΔΕΩΝ**
 | Με κλισέ (στερεότυπα) δημιουργεί στη σκέψη του δέκτη έναν ισχυρό συνειρμό (αυτόματη ανάκληση ιδεών και εικόνων) ανάμεσα στο προϊόν και σε ευχάριστες και θετικές εικόνες. Οι εικόνες αυτές που ανακαλούνται αυτόματα στη σκέψη του δέκτη τον προδιαθέτουν ευνοϊκά απέναντι στο προϊόν. | Π*.*χ*.* Τα τσιγάρα *Marlboro* **έχουν συνδεθεί στη σκέψη μας** με τον ανεξάρτητο*,* αρρενωπό καουμπόη και τις εικόνες της υγιεινής και ηρωικής ζωής της *«*Άγριας Δύσης*»* που **παραπέμπουν** στη γοητεία της περιπέτειας και της ανεξαρτησίας*.* |
| 1. **ΠΕΡΙΓΡΑΦΗ**

**ΙΔΙΟΤΗΤΩΝ ΕΝΟΣ****ΠΡΟΪΟΝΤΟΣ** | Παρουσιάζει αναλυτικά και τονίζει τα θετικά χαρακτηριστικά ενός προϊόντος ή μιας υπηρεσίας. Η τεχνική αυτή σπανίζει στις μέρες μας. | Π*.*χ*.* σε διαφημιστική καταχώριση διαβάζουμε *: «*Το νέο *HIACE:* με κινητήρες *EURO* στα *2500* κυβικά και ιπποδύναμη μέχρι και *117* άλογα*.* Με μονή ή δίφυλλη πίσω πόρτα και μακρύ ή κοντό σασί*.* Με χαμηλή κατανάλωση καυσίμου και χαμηλό κόστος χρήσης*.* Με στάνταρ *ABS* και αερόσακο οδηγού*…»* |
| 1. **ΕΠΙΚΛΗΣΗ ΣΤΗΝ ΑΥΘΕΝΤΙΑ**
 | Επίκληση σε έναν ειδικό, επιστήμονα,δημοφιλές πρόσωπο (αθλητή, «αστέρι» του θεάματος, ηθοποιό, μουσικό κλπ). Το διαφημιστικό μήνυμα εκμεταλλεύεται το κύρος και τη δημοφιλία της αυθεντίας για να γίνει πιο εύκολα αποδεκτό. | Για παράδειγμα*,* όταν ο Ριβάλντοφοράει μια συγκεκριμένη μάρκα αθλητικά παπούτσια*,* το μήνυμα στον δέκτη είναι ότι αυτά τα παπούτσια θα τον κάνουν να παίζει καλύτερο ποδόσφαιρο και να μοιάζει στο είδωλο του*.* |
| 1. **ΕΠΙΚΛΗΣΗ ΣΤΗ ΛΟΓΙΚΗ**
 | Στην περίπτωση αυτή χρησιμοποιούνται επιχειρήματα υπέρ του προϊόντος ή σοφιστικά τεχνάσματα. | Π*.*χ*.* εταιρία προϊόντων διατροφής ισχυρίζεται *: «*Τα προϊόντα μας είναι αγνά*,* **γιατί δε χρησιμοποιούμε** **συντηρητικά***».* |
| 1. **ΕΠΙΚΛΗΣΗ ΣΤΟ ΣΥΝΑΙΣΘΗΜΑ**
 | Το μήνυμα στοχεύει στην πρόκληση φόβου, ανησυχίας, ευχαρίστησης, προσδοκίας κλπ. | Π.χ. «Το Υπουργείο Υγείας **προειδοποιεί** : Το κάπνισμα **βλάπτει σοβαρά** την υγεία!» |
| 1. **ΛΑΝΘΑΝΩΝ ΑΞΙΟΛΟΓΙΚΟΣ ΧΑΡΑΚΤ/ΣΜΟΣ**
 | Η διαφήμιση υποκρύπτει και μεταφέρει μια αξιολόγηση η οποία λειτουργεί δεσμευτικά για τον δέκτη που δε διακρίνει το τέχνασμα. | Π*.*χ*.* όταν εταιρία αυτοκινήτωνυποστηρίζει ότι *: «*Οι **έξυπνοι** οδηγούν *RENAULT»* απαξιώνει τους οδηγούς άλλων αυτοκινήτων*.* |